Lezes de s’ultimu seculu

Dae s’atimu ‘e su cuntzipimentu
cumintzat de sa vida s'esistentzia:
sa mama afrontat ogni suferentzia
po atire su fizu a cumprimentu.

S'est onesta e de bonu sentimentu
no s'isporat1 né perdet sa passentzia:
de suprimer sa sua discendentzia
no nde li enit mancu a pensamentu.

No che faghet bessire prima 'e s'ora
su fizu moltu dae sinu sou
de mama isnaturada dende prou.

Ma chie 'e su delitu est s'autora
a da chi ch'at su fizu iscutu fora,
si li cumbinat, cuntzipit de nou.

Su duos de Maju 1977

1S'isporat: si dispera. Sonetto antiabortista